CELEX: 32013D0615(02)
Language: et
Date: 2013-06-10 00:00:00
Title: Komisjoni rakendusotsus, 10. juuni 2013 , aastaks 2013 kavandatud toidu- ja söödaohutuse, loomade tervise, loomade heaolu ja taimetervise valdkonna koolitust käsitleva tööprogrammi rahastamise kohta programmi „Parem koolitus ohutuma toidu nimel” raames

15.6.2013   
            
            
               ET
            
            
               Euroopa Liidu Teataja
            
            
               C 170/38
            
         KOMISJONI RAKENDUSOTSUS,
   10. juuni 2013,
   aastaks 2013 kavandatud toidu- ja söödaohutuse, loomade tervise, loomade heaolu ja taimetervise valdkonna koolitust käsitleva tööprogrammi rahastamise kohta programmi „Parem koolitus ohutuma toidu nimel” raames
   2013/C 170/07
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (1) (edaspidi „finantsmäärus”), eriti selle artiklit 84,
   võttes arvesse komisjoni 29. oktoobri 2012. aasta delegeeritud määrust (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (edaspidi „rakenduseeskirjad”), (2) eriti selle artiklit 94,
   võttes arvesse nõukogu 19. detsembri 2002. aasta määrust (EÜ) nr 58/2003, (3) millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, eriti selle artikli 12 lõiget 3,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (4) eriti selle artikli 2 lõike 1 punkti i,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (5) eriti selle artikli 66 lõike 1 punkte b ja c,
   ning arvestades järgmist:
   
               (1)
            
            
               Määrusega (EÜ) nr 882/2004 on sätestatud ametlike kontrollitoimingute üldnõuded, et kontrollida eelkõige selliste eeskirjade täitmist, mille eesmärgiks on inimesi ja loomi ohustavaid riske ennetada ja kõrvaldada või vähendada neid vastuvõetava tasemeni, tagades õiglase sööda- ja toidukaubanduse ning kaitstes tarbijate huve. Määruse artiklis 51 on sätestatud, et komisjon võib korraldada kõnealuses määruses nimetatud ametlike kontrollide eest vastutavate liikmesriikide pädevate asutuste personalile koolituskursusi, kusjuures kursused võivad olla avatud ka kolmandatest riikidest, eelkõige arengumaadest pärit osalejatele. Kõnealustel kursustel võidakse anda koolitust ka ühenduse sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
            
         
               (2)
            
            
               Direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) artikli 2 lõike 1 punktis i on sätestatud õiguslikud vahendid taimetervisealaste kursuste korraldamiseks.
            
         
               (3)
            
            
               Selleks et täita määrusega (EÜ) nr 882/2004 kehtestatud eesmärke, käivitas komisjon programmi „Parem koolitus ohutuma toidu nimel”. Komisjoni 20. septembri 2006. aasta teatises programmi „Parem koolitus ohutuma toidu nimel” (6) kohta uuritakse erinevaid koolituse korraldamise võimalusi tulevikus.
            
         
               (4)
            
            
               2013. aasta toidu- ja söödaohutuse, loomade tervise, loomade heaolu ja taimetervise valdkonna koolitust käsitlev tööprogramm tuleks programmi „Parem koolitus ohutuma toidu nimel” elluviimiseks liikmesriikides seega vastu võtta.
            
         
               (5)
            
            
               Komisjoni 20. juuni 2008. aasta otsusega 2008/544/EÜ (7) asendati nimetus Rahvatervise Programmi Täitevamet nimetusega Tervise- ja Tarbijaküsimuste Rakendusamet (edaspidi „rakendusamet”). Komisjoni 9. septembri 2008. aasta otsusega K(2008) 4943 on rakendusametile antud teatavad juhtimis- ja rakendusülesanded, mis on seotud määruse (EÜ) nr 882/2004 ja direktiivi 2000/29/EÜ kohaselt võetavate toiduohutusalaste koolitusmeetmetega. Seepärast tuleks rakendusametile anda 2013. aastal toetust programmi „Parem koolitus ohutuma toidu nimel” raames kavandatud koolituse tegevuskulude rahastamiseks.
            
         
               (6)
            
            
               Kooskõlas finantsmääruse artikliga 84 ja rakenduseeskirjade artikli 94 lõikega 1 eelneb Euroopa Liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (7)
            
            
               2013. aasta tööprogramm on piisavalt üksikasjalik, mistõttu käesolev otsus on rahastamisotsus, nagu see on sätestatud rakenduseeskirjade artikli 94 lõigetes 2 ja 3.
            
         
               (8)
            
            
               Käesoleva otsuse kohaldamiseks on asjakohane määratleda mõiste „oluline muudatus” rakenduseeskirjade artikli 94 lõike 4 tähenduses.
            
         
               (9)
            
            
               Vastavalt finantsmääruse artiklile 92 peab kulude tõendamine, kinnitamine ja maksmine toimuma rakenduseeskirjades sätestatud ajavahemiku jooksul. Eeskirjades tuleb ka täpsustada asjaolud, mille korral on kreeditoril õigus saada hilinenud makse eest viivist, mis kirjendatakse samale eelarvereale kui põhisumma.
            
         
               (10)
            
            
               Seepärast tuleks käesoleva otsusega kehtestada eeskirjad hilinenud makse eest viivise tasumise kohta 2013. aasta tööprogrammi raames võetavate meetmete puhul,
            
         ON TEINUD JÄRGMISE OTSUSE:
   Artikkel 1
   Võetakse vastu programmi „Parem koolitus ohutuma toidu nimel” rakendamiseks kavandatud ja lisas esitatud tööprogramm aastaks 2013. Käesolev otsus kujutab endast rahastamisotsust finantsmääruse artikli 84 tähenduses.
   Artikkel 2
   1.   Tööprogrammi rakendamiseks antakse rahalist toetust kogusummas 16 170 000 eurot, mis eraldatakse Euroopa Liidu 2013. aasta üldeelarve järgmistelt ridadelt:
   
               a)
            
            
               eelarverida nr 17 04 07 01: 14 200 000 eurot,
            
         
               b)
            
            
               eelarverida nr 17 04 04 01: 600 000 eurot,
            
         
               c)
            
            
               eelarverida nr 17 01 04 05: 200 000 eurot,
            
         
               d)
            
            
               eelarverida nr 17 01 04 31: 1 170 000 eurot.
            
         2.   Lõike 1 punktis d nimetatud summa makstakse Tervise- ja Tarbijaküsimuste Rakendusametile ja see kujutab endast tegevustoetust.
   3.   Lõike 1 punktides a ja b nimetatud eelarveridadelt võib vastavalt finantsmääruse artiklile 92 tasuda ka viiviseid hilinenud makse eest.
   Artikkel 3
   Konkreetse tegevusega seotud meetmete toetuse summa kumulatiivseid muudatusi, mis ei ületa 20 % artikli 2 lõikes 1 sätestatud toetuse summa ülempiirist, ei käsitata oluliste muudatustena rakenduseeskirjade artikli 94 lõike 4 tähenduses, tingimusel et muudatused ei mõjuta märkimisväärselt tööprogrammi olemust ja eesmärke.
   Eelarvevahendite käsutaja võib selliseid muudatusi teha kooskõlas usaldusväärse finantsjuhtimise ja proportsionaalsuse põhimõttega.
   
      Brüssel, 10. juuni 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 298, 26.10.2012, lk 1.
   
      (2)  ELT L 362, 31.12.2012, lk 1.
   
      (3)  EÜT L 11, 16.1.2003, lk 1.
   
      (4)  EÜT L 169, 10.7.2000, lk 1.
   
      (5)  ELT L 165, 30.4.2004, lk 1.
   
      (6)  KOM(2006) 519 (lõplik), 20. septembri 2006.
   
      (7)  ELT L 173, 3.7.2008, lk 27.
   
      LISA
      
         Aastaks 2013 kavandatud toidu- ja söödaohutuse, loomade tervise ja heaolu ning taimetervise valdkonna koolitust käsitlev tööprogramm programmi „Parem koolitus ohutuma toidu nimel” raames
      
      1.1.   Sissejuhatus
      
      2013. aastal hõlmab tööprogramm kolme rakendusmeedet. Määruses (EÜ) nr 882/2004 ja direktiivis 2000/29/EÜ sätestatud eesmärkidest lähtudes on eraldised eelarvest ja tähtsamad meetmed järgmised:
      1.2.   Hanked (kaudse tsentraliseeritud haldamise raames):
               
            
                  
                              1.2.1.
                           
                           
                              Koolitus: välislepingud koolitusprogrammi täitmiseks
                           
                        
               
                  14 800 000 EUR
               
            
                  
                              1.2.2.
                           
                           
                              Koolitus: infotehnoloogiaseadmed, -vahendid ja -tugi, reklaammaterjalid, andmekandjad ja teavitusvahendid ning konverentside korraldamine
                           
                        
               
                  200 000 EUR
               
            
                  
                              1.3.
                           
                           
                              Muud meetmed: Tervise- ja Tarbijaküsimuste Rakendusameti tegevustoetus
                           
                        
               
                  1 170 000 EUR
               
            
                  KOKKU
               
               
                  16 170 000 EUR
               
            1.2.   Hanked
      
      2013. eelarveaastal hangeteks ette nähtud eelarveliste vahendite kogusumma on 15 000 000 eurot.
      1.2.1.   Koolitus: välisleping koolitusprogrammi täitmiseks
      
      ÕIGUSLIK ALUS
      Määruse (EÜ) nr 882/2004 artikkel 51 ja artikli 66 lõike 1 punkt b
      Direktiivi 2000/29/EÜ artikli 2 lõike 1 punkt i
      EELARVERIDA
      Eelarveread: 17 04 07 01 ja 17 04 04 01
      KAVANDATUD LEPINGUTE SOOVITUSLIK ARV JA LIIK
      Iga allpool osutatud tehnilise küsimuse kohta sõlmitakse üks või mitu teenus- või raamlepingut. Hinnangute kohaselt sõlmitakse ligikaudu 15 otsest või konkreetset teenuslepingut. Välised lepingupartnerid tegelevad peamiselt koolitustegevuse korralduse ja logistikaga.
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Aastal 2013 käsitletakse liikmesriikide koolitustegevuses järgmisi teemasid:
      
                  Tegevused
               
               
                  Summa eurodes
               
            
                  HACCP
               
               
                  1 930 000
               
            
                  Loomatervishoid mesilased ja eksootilised loomad)
               
               
                  1 240 000
               
            
                  Toidulisandite kontroll
               
               
                  1 085 000
               
            
                  Veterinaarravimite jääkide kontroll
               
               
                  855 000
               
            
                  Riskihindamine
               
               
                  880 000
               
            
                  Situatsiooniplaneerimine ja haiguste tõrje
               
               
                  1 090 000
               
            
                  Transmissiivsete spongioossete entsefalopaatiate kontroll
               
               
                  515 000
               
            
                  Uute ja kujunevate taimetervise ohtude alane järelvalve
               
               
                  600 000
               
            
                  Toetus liidu ülevaatlikele audititele
               
               
                  855 000
               
            
                  Taimekaitsevahendid (kasutusluba ja säästev kasutamine)
               
               
                  1 165 000
               
            
                  Toiduhügieen ja kontrollid esmatootmise etapil
               
               
                  975 000
               
            
                  Toiduhügieen ja paindlikkus
               
               
                  1 165 000
               
            
                  Uued toiduainete uurimismeetodid
               
               
                  615 000
               
            
                  RASFF
               
               
                  600 000
               
            
                  Sperma- ja embrüote tootmise kontroll
               
               
                  640 000
               
            
                  Muud loomade tervise ja heaolu ning taimetervise ja toiduohutuse küsimused ja uuringud, konverentsid, toetamine, õppevahendid ja hindamised
               
               
                  590 000
               
            
                  KOKKU
               
               
                  14 800 000
               
            RAKENDAMINE
      14 620 000 eurot haldab ja rahastab komisjoni otsusega 2008/544/EÜ loodud Tervise- ja Tarbijaküsimuste Rakendusamet määruse (EÜ) nr 882/2004 ja direktiivi 2000/29/EÜ kohaste toiduohutusmeetmete rahastamiseks. Ülejäänud 180 000 eurot kasutab komisjon selleks, et katta uuringute, konverentside ja hindamistega seotud kulud.
      SOOVITATAV AJAKAVA HANKEMENETLUSE ALUSTAMISEKS
      Ajavahemikus maist septembrini, et lepingud saaks sõlmitud 2013. aasta jooksul
      PAKKUMISMENETLUSE SOOVITUSLIK SUMMA
      14 800 000 eurot
      1.2.2.   Koolitus: infotehnoloogiaseadmed, -vahendid ja -tugi, reklaammaterjalid, andmekandjad ja teavitusvahendid ning konverentside korraldamine
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c
      EELARVERIDA
      Eelarverida: 17 01 04 05
      KAVANDATUD LEPINGUTE SOOVITUSLIK ARV JA LIIK
      Hinnanguliselt sõlmitakse olemasolevate raamlepingute puhul umbes 2 konkreetset lepingut.
      VALDKONNAD, MILLES LEPINGUD SÕLMITAKSE (VÕIMALUSE KORRAL)
      Sellelt eelarverealt rahastatakse meetmeid, mille eesmärk on koolitusprogrammide korraldamine, IT-seadmete ja e-õppe vahendite, reklaammaterjalide, andmekandjate ja teavitusvahendite hankimine ning konverentside korraldamine.
      RAKENDAMINE
      Selle meetme viib vahetult ellu tervise- ja tarbijaküsimuste peadirektoraat.
      SOOVITATAV AJAKAVA HANKEMENETLUSE ALUSTAMISEKS
      Ajavahemikus maist oktoobrini
      PAKKUMISMENETLUSE SOOVITUSLIK SUMMA
      200 000 eurot
      1.3.   Muud meetmed: Tervise- ja Tarbijaküsimuste Rakendusameti tegevustoetus
      
      ÕIGUSLIK ALUS
      Nõukogu määrus (EÜ) nr 58/2003, eriti artikli 12 lõige 3
      EELARVERIDA
      Eelarverida: 17 01 04 31
      SUMMA
      1 170 000 eurot
      RAKENDUSMEETME KIRJELDUS JA EESMÄRK
      Selle eelarvega rahastatakse rakendusameti tegevustoetust aastaks 2013 seoses programmidega finantsperspektiivi rubriigi 2 all. Eelarverealt 17 01 04 31 rahastatakse rakendusameti 2013. aasta tegevustoetust seoses programmiga „Parem koolitus ohutuma toidu nimel”. Vastavalt nõukogu määruse (EÜ) nr 58/2003 artikli 12 lõikele 3 võetakse tegevustoetus liidu nendeks programmideks ettenähtud assigneeringutest, mida juhib rakendusamet. 2013. aasta eelarves on rakendusameti toetuseks loodud kaks eraldi eelarverida: üks finantsperspektiivi rubriigi 2 programmide ja teine rubriigi 3b programmide tarbeks.